**Uburenganzira bw'umuvyeyi/umurezi avuga indimi nyinshi**

Muvyeyi/Murezi,

Tugomba gukora ibishoboka vyose kugira umenye uburenganzira ufise mu mashure ya reta ya Maine.

Urafise uburenganzira bwo gusaba ishure ubufasha mu bijanye n'indimi (gusobanurirwa ibivuzwe canke ivyanditswe mu rurimi wumva), no mu gihe umwana wawe aba azi icongereza. Ubwo bufasha uzobuhabwa ku buntu.

Urafise uburenganzira bwo kuronswa ubufasha bwo gusobanurirwa mu rurimi wumva ibivuzwe canke ivyanditswe n'abahinga babinonosoye. Amashure arashobora kutitura canke kudasaba abanyeshure, abavukanyi, abagenzi, canke abakozi b'ishure batabinonosoye gusobanurira abavyeyi/abarezi ivyanditse canke ibivuzwe.

Urafise uburenganzira bwo kuronka amakuru atangwa n'ishure mu rurimi ushobora gutahura ku vyerekeye inyigisho kanaka, ubufasha kanaka, canke igikorwa kanaka abavyeyi/abarezi batahura icongereza bamenyeshejwe.

Bimwe muri ivyo bimenyeshwa ni amakuru yerekeye:

* kwiyandakisha ngo uronke ikibanza no kwiyandikisha ngo utangure ivyigwa
* uburyo bwo kumenyesha ikitagenda neza canke amakuru amenyesha inyigisho zitandukanye zitangwa n'ishure zitavangura
* imigambi yo gutanga ubufasha mu bijanye n'indimi
* ibitabo vyo kumenyesha abavyeyi/abarezi ibintu nkenerwa bitandukanye
* amakarata yandikwako raporo zirungikirwa abavyeyi/abarezi zerekeye uko umwana yitwara mw'ishure
* Inyigisho zigenewe abana bafise impano y'ubwenge idasanzwe
* amategeko ajanye n'inyifato ibereye y'abanyeshure
* amashure ahurumbirwa n'abana benshi canke amashure yashizweho kandi afashwa n’abanyagihugu, abigisha hamwe n’ubutegetsi bwo mu karere
* inyigisho zidasanzwe n’ ubufasha bijanye, hamwe n'
* ugusaba uruhusha abavyeyi/abarezi rwo kugiranira inama mu ntumbero yo kuganira k'ukwitabira ibikorwa vy'ishure ku banyeshure bahabwa inyigisho zidasanzwe (nk'abanyeshure bafise ubumuga).
* inama hagati y'abavyeyi/abarezi n'abigisha
* inzandiko zo gutangirako uruhusha

Kugira uronke amakuru yiramvuye, soma urwandiko ruyatanga ruva mu Bushikiranganji bw'Ubutungane hamwe n'Ubushikiranganji bw'Indero, kuri uru rubuga ngurukanabumenyi :<https://www2.ed.gov/about/offices/list/ocr/docs/dcl-factsheet-lep-parents-201501.pdf>